На основу члaна 60. став 1. тачка 2. Закона о јавним набавкама („Службени гласник Републике Србије“, бр. 124/12, 14/15 и 68/15)

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**ГРАДСКА УПРАВА ЗА ЗДРАВСТВО**

**21000 Нови Сад, Жарка Зрењанина 2**

***о б ј а в љ у ј е***

**ПОЗИВ ЗА ПОДНОШЕЊЕ ПОНУДЕ У ПОСТУПКУ**

**ЈАВНЕ НАБАВКЕ МАЛЕ ВРЕДНОСТИ УСЛУГА БРОЈ ЈНМВ 1/18**

**Наручилац:** Градска управа за здравство Града Новог Сада

**Адреса:** Жарка Зрењанина 2, Нови Сад

**Интернет страница наручиоца:** [www.novisad.rs](http://www.novisad.rs)

**Врста наручиоца:** орган локалне самоуправе

**Врста поступка:** поступак јавне набавке мале вредности

**Предмет набавке:** услуга контроле нутритивне вредности и здравствене безбедности хране и чистоће брисева површина и руку запослених у објектима друштвене исхране у Граду Новом Саду и процене ризика по здравље за период од годину дана, назив и ознака из Општег речника набавке: 85148000 - услуге медицинских анализа.

**Предметна набавка није обликована по партијама.**

**Критеријум за оцењивање понуда** је најнижа понуђена цена.

Конкурсна документација се **може преузети** са Портала Управе за јавне набавке: portal.ujn.gov.rs и са интернет странице наручиоца: [www.novisad.rs](http://www.novisad.rs)

**Начин и рок за подношење понуде:** Понуде, са припадајућом документацијом, се достављају поштом или непосредно, на адресу Наручиоца: Град Нови Сад, Градска управа за здравство, Нови Сад, Жарка Зрењанина 2, канцеларија 46/II. Коверат мора имати ознаку: "Понуда за јавну набавку услуга контроле нутритивне вредности и здравствене безбедности хране и чистоће брисева површина и руку запослених у објектима друштвене исхране у Граду Новом Саду и процене ризика по здравље за период од годину дана број ЈНМВ 1/18 - НЕ ОТВАРАТИ", а на полеђини назив понуђача и адресу, број телефона понуђача, као и име и презиме особе за контакт.

**Рок за подношење понуда** је 29. март 2018. године, до 1000 часова.

**Место, време и начин отварања понуда:** У просторијама наручиоца, у Новом Саду, Жарка Зрењанина 2, канцеларија 53/II, 29. марта 2018. године са почетком у 1030 часова. Отварање понуда је јавно.

**Учешће у поступку:** У поступку отварања понуда активно могу учествовати само овлашћени представници понуђача. Представник понуђача дужан је да достави уредно оверено овлашћење (потписано и оверено печатом) за учествовање у отварању понуда. Уколико представник понуђача нема уредно овлашћење, он може да присуствује поступку отварања понуда као општа јавност, али нема право да активно учествује у поступку отварања понуда.

**Рок за доношење одлуке:** Одлука ће бити донета у року од осам дана од дана отварања понуда.

**Лице за контакт:** Мр Драгана Којадиновић, e-mail: zdravstvo@uprava.novisad.rs